CELEX: C2006/294/60
Language: sl
Date: 2006-12-02 00:00:00
Title: Zadeva C-418/06 P: Pritožba, ki jo je 13. oktobra 2006 Kraljevina Belgija vložila zoper sodbo Sodišča prve stopnje (drugi senat), z dne 25. julija 2006 v zadevi T-221/04, Belgija proti Komisiji

2.12.2006   
            
            
               SL
            
            
               Uradni list Evropske unije
            
            
               C 294/34
            
         Pritožba, ki jo je 13. oktobra 2006 Kraljevina Belgija vložila zoper sodbo Sodišča prve stopnje (drugi senat), z dne 25. julija 2006 v zadevi T-221/04, Belgija proti Komisiji
   (Zadeva C-418/06 P)
   (2006/C 294/60)
   Jezik postopka: francoščina
   Stranki
   
      Pritožnica: Kraljevina Belgija (zastopniki: A. Hubert, zastopnik, H. Gilliams, P. de Bandt in L. Goossens, avocats)
   
      Druga stranka v postopku: Komisija Evropskih skupnosti
   Predlogi pritožnice:
   
               —
            
            
               razveljavi naj se sodbo Sodišča prve stopnje z dne 25. julija 2006 v zadevi T-221/04 in naj se z ugoditvijo tožbi pritožnice odločbo Komisije 2004/136/CE (1) z dne 4. februarja 2004 razglasi za nično;
            
         
               —
            
            
               podredno naj se razveljavi sodbo Sodišča prve stopnje z dne 25. julija 2006 v zadevi T-221/04, in naj se na podlagi njegove neomejene pristojnosti zmanjša popravek 9 322 809 €, ki ga je Komisija uporabila v svoji odločbi 2004/136/ES, zmanjša na 1 491 085 €;
            
         
               —
            
            
               še bolj podredno naj se razveljavi sodbo Sodišča prve stopnje z dne 25. julija 2006 v zadevi T-221/04 in vrne zadevo Sodišču prve stopnje
            
         
               —
            
            
               Komisiji naj se naloži plačilo stroškov postopka pred Sodiščem in Sodiščem prve stopnje.
            
         Pritožbeni razlogi in bistvene trditve
   Pritožnica navaja štiri pritožbene razloge v podporo svoji pritožbi.
   S svojim prvim pritožbenim razlogom pritožnica zatrjuje, da naj bi Sodišče prve stopnje priredilo dejstva ali vsaj storilo napake glede pravne kvalifikacije teh dejstev in pravnih posledic, ki bi jih moralo iz njih izvajati. Po mnenju pritožnice naj bi celotna sodba dejansko temeljila na napačni dejanski predpostavki, ker naj bi Sodišče prve stopnje štelo, da belgijski informacijski sistem grafičnega kodiranja kmetijskih parcel („SIG“) pomeni način merjenja, ki se bolj ujema z dejanskim stanjem, kot podatki o površinah, ki so jih priglasili sami imetniki, čeprav se točna površina kmetijske parcele lahko določi na formalen in neizpodbojen način zgolj, bodisi z merjenjem, ki ga opravi oseba, usposobljena za to delo, bodisi s fotointerpretacijo satelitskih posnetkov, narejenih v okviru daljinskega zaznavanja.
   S svojim drugim pritožbenim razlogom, ki se deli na pet delov, pritožnica navaja kršitev členov 6(7) in 8 Uredbe (EGS) št. 3508/92 (2) ter členov 6 in 9 Uredbe (EGS) št. 3887/92 (3) zlasti s tem, ko naj bi Sodišče prve stopnje napačno ugotovilo, da naj kontrolni sistem, ki ga izvajajo belgijski organi ne bi bil učinkovit ker, na eni strani, ni upošteval podatkov iz SIG in na drugi strani, zaradi prepoznega kodiranja podatkov. Pritožnica tudi navaja, da naj bi bila obrazložitev Sodišča prve stopnje, v večih točkah nezadostna oziroma protislovna.
   Tretji pritožbeni razlog je napaka Sodišča prve stopnje pri uporabi prava glede uporabe načela sorazmernosti, ker naj bi bila po mnenju pritožnice maksimalna škoda, ki je nastala EKUJS, nedvomno nižja od vsote določenega pavšalnega popravka izdatkov.
   Pritožnica s svojim četrtim pritožbenim razlogom navsezadnje meni, da je Sodišče prve stopnje njen predlog, da Sodišče prve stopnje zmanjša določeni pavšalni popravek izdatkov na podlagi svoje neomejene pristojnosti, zmotno zavrglo kot nedopusten. Neobstoj izrecne določbe, ki bi sodiščem Skupnosti dajala neomejeno pristojnost, naj namreč ne bi ipso facto pomenil, da ta sodišča naj ne bi imela takih pristojnosti.
   
      (1)  Odločba Komisije 2004/136/ES z dne 4. februarja 2004 o izključitvi nekaterih izdatkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), iz financiranja Skupnosti (UL L 40, str. 31).
   
      (2)  Uredba Sveta (EGS) št. 3508/92 z dne 27. novembra 1992 o vzpostavitvi integriranega upravnega in nadzornega sistema za nekatere programe pomoči Skupnosti (UL L 355, str. 1).
   
      (3)  Uredba Komisije (EGS) št. 3887/92 z dne 23. decembra 1992 o podrobnih pravilih za uporabo integriranega upravnega in kontrolnega sistema za nekatere programe pomoči Skupnosti (UL L 391, str. 36), kot je bila spremenjena z Uredbo Komisije (ES) št. 1648/95 z dne 6. julija 1995 (UL L 156, str. 27).